KOMISIJOS REGLAMENTAS (EB) Nr. 511/2009
2009 m. birželio 16 d.
kuriuo nukrypstama nuo reglamento (EB) Nr. 793/2006 nuostatų dėl jo 27 straipsnio taikymo 2009 m. Prancūzijos Gvadelupos ir Martinikos užjūrio departamentuose
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. sausio 30 d. Tarybos reglamentą (EB) Nr. 247/2006, nustatantį specialias žemės ūkio priemones atokiausiems Sąjungos regionams (1), ypač į jo 25 straipsnio antrą įtrauką,
kadangi:
(1)
2006 m. balandžio 12 d. Komisijos reglamento (EB) Nr. 793/2006, nustatančio tam tikras išsamias Tarybos reglamento (EB) Nr. 247/2006, nustatančio specialiąsias žemės ūkio priemones atokiausiems Sąjungos regionams, taikymo taisykles (2) 27 straipsnyje nustatyta, kad pavėluotai pateikus pagalbos paraišką taikomi sumažinimai.
(2)
Nuo 2009 m. pradžios Prancūzijos užjūrio departamentuose Gvadelupoje ir Martinikoje kelias savaites vyko dideli socialiniai neramumai, kurie sutrikdė įprastinę ekonominę ir administracinę veiklą. Dėl to nutrūko pašto paslaugų teikimas ir ūkio subjektai patyrė keliavimo sunkumų. Todėl vietos valdžios institucijos turėjo didelių sunkumų gauti ir peržiūrėti pagalbos paraiškų pagal Prancūzijos remiantis Reglamento (EB) Nr. 247/2006 24 straipsnio 2 dalimi patvirtintą priemonę vietinei žemės ūkio produktų gamybai remti rinkinius. Todėl Reglamento (EB) Nr. 793/2006 25 straipsnyje nustatytas paraiškų teikimo terminas - vasario 28 d. - 2009 m. nesuderinamas su šiuose dviejuose departamentuose nustatytomis problemomis.
(3)
Esant tokiai situacijai gali būti pažeistos šių dviejų departamentų žemdirbių teisės gauti visą pagalbos sumą, kurią jie paprastai turėtų teisę gauti.
(4)
Dėl šių ypatingų aplinkybių Reglamento (EB) Nr. 793/2006 27 straipsnyje nustatyto pagalbos sumažinimo 1 % ir jos neskyrimo 2009 m. tikslinga netaikyti iki 2009 m. kovo 31 d. Gvadelupos ir Martinikos departamentuose pateiktoms paraiškoms.
(5)
Toks atidėjimas negali turėti įtakos Reglamento (EB) Nr. 793/2006 III antraštinės dalies III skyriuje nustatytiems patikrinimams ir minėto reglamento 29 straipsnyje nustatytam pagalbos lėšų išmokėjimo terminui - birželio 30 d.
(6)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 793/2006 27 straipsnio nuostatų minėtame straipsnyje nustatyto pagalbos dydžio sumažinimo ir jos neskyrimo 2009 m. tikslinga netaikyti paraiškoms, pateiktoms iki 2009 m. kovo 31 d. Prancūzijos Gvadelupos ir Martinikos užjūrio departamentuose.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. birželio 16 d.